b'\n_START_ARTICLE_\nSVT-40\n_START_SECTION_\nIstorija\n_START_PARAGRAPH_\n\xc5\xa0autuvas SVT buvo kuriamas kaip pakaitalas automatiniam \xc5\xa1autuvui AVS-36. Pirmas variantas buvo SVT-38. kuriuo buvo ginkluota dalis Raudonosios Armijos kareivi\xc5\xb3 TSRS-Suomijos kare. Eksploatuojant ir gaminant SVT-38 buvo aptikti kai kurie tr\xc5\xabkumai, tad jis buvo modernizuotas ir tapo SVT-40._NEWLINE_1941\xc2\xa0m. TSRS pagamino 1 600 861 SVT-40 (i\xc5\xa1 j\xc5\xb3 34 782\xc2\xa0\xe2\x80\x93 snaiperiniai). 1942\xc2\xa0m. j\xc5\xb3 pagamino 264 148 (14 210 snaiperini\xc5\xb3). Gamyba visi\xc5\xa1kai nutraukta 1945\xc2\xa0m.\n_START_SECTION_\nNaudojimas\n_START_PARAGRAPH_\nSVT yra taikl\xc5\xabs \xc5\xa1autuvai._NEWLINE_U\xc5\xbetaisomi buvo dviem b\xc5\xabdais. Buvo galima \xc4\xafstatyti \xc5\xa1oviniais u\xc5\xbepildyt\xc4\x85 d\xc4\x97tuv\xc4\x99 arba \xc5\xa1ovinius \xc4\xafstumti i\xc5\xa1 vir\xc5\xa1aus naudojant \xc5\xa1ovini\xc5\xb3 apkabas.\n_START_SECTION_\nTrof\xc4\x97jiniai SVT\n_START_PARAGRAPH_\nTai \xc4\xafvertino ir Vokietijos kariuomen\xc4\x97\xc2\xa0\xe2\x80\x93 jie rinko trof\xc4\x97jinius SVT, remontavo juos, derino ir ginklavo savo kareivius. Da\xc5\xbeniausiai trof\xc4\x97jiniai SVT atitekdavo snaiperiams ar prie\xc5\xa1 partizanus kovojusi\xc5\xb3 dalini\xc5\xb3 kareiviams. Vokie\xc4\x8di\xc5\xb3 kareiviai rast\xc4\x85 SVT laikydavo geru trof\xc4\x97jumi, nes voki\xc5\xa1ki SVT analogai (savitaisiai \xc5\xa1autuvai G-41(M) ir G-41(W)) buvo pernelyg prasti._NEWLINE_Vokietijos kariuomen\xc4\x97je trof\xc4\x97jiniai SVT buvo \xc5\xbeinomi kaip SlGew 259(r) (paprasti SVT-38 ir SVT-40) bei SlGewZf 260(r) (snaiperiniai SVT)._NEWLINE_Gana pla\xc4\x8diai trof\xc4\x97jinius SVT-38 ir SVT-40 naudojo ir Suomijos kariuomen\xc4\x97. Joje SVT \xc5\xa1autuvai naudoti iki 1961\xc2\xa0m. Suomijos ginkl\xc5\xb3 specialistai iki \xc5\xa1iol stebisi, kad \xc5\xa1is puikus to meto ginklas nebuvo populiarus Raudonojoje Armijoje.'